สวัสดีครับ ในหัวข้อนี้เราจะพูดถึงเรื่องแมวต่อนะครับ ที่บ้านผมเคยรับเลี้ยงแมวจรจัดนะครับ คือแม่มันท้องแก่ แล้วก็มาคลอดลูกที่เพดานห้องที่บ้านผม ผมก็เลยเอาอาหารให้มันกินเนี่ย จนลูก ๆ มันเริ่มโตขึ้น ในตอนแรก เราก็กลัวว่ามันจะพากันอึแล้วก็เหม็นเต็มบ้านนะครับ เราจึงช่วยกันจับลูกมันออกมา แต่ว่ามันกลัวคนมากเลย มันไม่ยอมให้เราจับง่าย ๆ นะครับ มันวิ่งหนีไปทั่วเลย วิ่งไปวิ่งมา ทั้งขู่บ้างทั้งข่วนบ้าง เราใช้เวลาหลายอาทิตย์เลยนะครับ กว่าที่เราจะจับมันได้ กว่าที่เราจะคุ้นเคยกับมัน กว่าที่มันจะคุ้นเคยกับเรา แต่ว่ามันก็ยังไม่ยอมดีเท่าไหร่นะครับ คือ..มันให้เราแค่แตะ แต่ว่าไม่ให้ลูบ อะไรอย่างเงี้ย บางทีเรายังอุ้มไม่ได้ ได้แค่จับเฉย ๆ ไม่งั้นมันจะหนีนะครับถ้าเกิดเราเข้าไปพยายามจะอุ้มมัน แต่ว่าพอมันหิวเนี่ย มันก็จะมาหาเรา เพื่อมาให้เรา เอาอาหารให้มันกิน ถึงแม้ว่าเราจะจับมันไม่ได้ แต่ว่ามันก็ยังมากินข้าวกับเรานะครับ พอวันเวลาผ่านไป มันก็เริ่มโตขึ้นเรื่อย ๆ แม่มันก็ปล่อยให้ลูกมันอยู่กันเองมากขึ้น เพราะว่าตอนนี้คือ มันเริ่มคุ้นเคยกับเราแล้ว มันก็ยอมให้เราแตะตัว จับมัน จนสุดท้ายมันก็กลายเป็นสมาชิกในครอบครัวเรานะครับ ในทุก ๆ เช้าเนี่ย ทุก ๆ คนจะต้องทำงานใช่ไหมครับ ดังนั้นเราจะไม่มีเวลาที่จะ เลี้ยงดูมัน ดูแลมัน เราก็ทำได้แค่เอาอาหารเม็ด ใส่ถาดเอาไว้ให้มันกิน หรือไม่ก็คลุกข้าวกับปลาทูให้มัน ทิ้งไว้ตรงนั้นแหละ เดี๋ยวมันก็มากินเองนะครับ ผมรู้สึกว่า แมวจะชอบข้าวคลุกปลาทูมากกว่าอาหารเม็ดอีกนะครับ คือสังเกตได้จาก มันกินข้าวคลุกปลาทูได้เยอะ กินจนหมดเกลี้ยงเลย แต่ว่าอาหารเม็ดมันก็กินได้นะครับ แต่ว่ากินได้สักแป๊บหนึ่งมันก็จะหยุดกิน แล้วก็ไปที่อื่น แมวที่รับเลี้ยงนี้คือ เราไม่ได้ฉีดยานะครับ แล้วมันก็โตขึ้น แข็งแรงดี มีครั้งหนึ่งไปซื้อยาถ่ายพยาธิที่ร้าน เอ่อ..ขายอุปกรณ์เลี้ยงสัตว์ แล้วเราก็เอามาป้อนให้มันกิน วิธีก็คือ จับมันเกาะกับต้นไม้ไว้ แล้วก็ เอายาใส่หลอดกระบอกฉีดนะครับ แล้วก็ฉีดเข้าปากมัน วิธีนี้มันจะทำให้เราไม่โดนมันข่วนนะครับ เพราะว่ามันต้องเอามือมันเกาะต้นไม้ไว้ ไม่งั้นมันจะตกนะครับ แมวที่เราเลี้ยงอยู่ มีทั้งตัวผู้แล้วก็ตัวเมียนะครับ แล้วพอมันโตขึ้น มันก็เริ่มที่จะหาคู่ผสมพันธุ์ ในช่วงนี้จะมีแมวตัวผู้จากที่ไหนไม่รู้นะครับ แวะเวียนเข้ามาในบ้านเราตลอดเวลาเลย มีทั้งตัวใหญ่สีเทา ตัวลาย ตัวขาว ตัวเทา เต็มไปหมดเลย เหตุผลที่มันมาก็คือ มันจะมาแย่งตัวเมียที่บ้านเรานะครับ เพราะว่าที่บ้านเรามีตัวเมียที่สวยงามมาก มันก็เลยชอบกัน บังเอิญว่าที่บ้านเรามีตัวผู้ด้วยนะครับ มันก็เลยเกิดการปะทะกันตลอดเวลา มีการกัดกันบ้าง วิ่งไล่กันบ้าง จากนั้นเวลาก็ผ่านไปนะครับ เราเพิ่งมาสังเกตว่า ตัวเมียของเราตั้งครรภ์ คือท้อง คือตอนแรกผมก็คิดว่า มันอ้วนขึ้น เพราะว่ามันกินเยอะ แต่พอวันเวลาผ่านไป มัน..มันใหญ่ขึ้นผิดปกติไง ก็เลยเอามือไปจับ ก็เลยรู้ว่ามันท้อง ตอนที่มันคลอดลูก เราไม่ได้พาไปหาหมอนะครับ คือมันคลอดเองตามธรรมชาติ มันออกลูกมาสามตัวนะครับ เป็นสีเทาหมดเลย ในช่วงนี้เราก็ปล่อยให้แม่มันเลี้ยงไปนะครับ ปล่อยให้แม่มันเอานมให้ลูกมันเอง แล้วพอลูกมันเริ่มโตขึ้น เริ่มเดินได้ เริ่มขยับเขยื้อน เดินไปเดินมา เราก็เริ่มช่วยมันเลี้ยงนะครับ โดยการเอานมให้ลูกมันกินด้วย หลังจากนั้นประมาณหนึ่งเดือน เราก็พาไปทำหมันนะครับ เพื่อให้มันไม่ต้องมีลูกอีก เหตุผลที่เราต้องรอหนึ่งเดือนก็เพราะว่า ถ้าเรารีบทำเนี่ย มันจะไม่มีนมให้ลูกมันกิน ก่อนจะทำหมอต้องให้เรางดให้อาหารแมวก่อน ก็คือ งดให้ข้าว งดให้น้ำมัน แล้วก็จำกัดบริเวณมันหนึ่งคืน เพื่อเตรียมตัวผ่าตัด ในส่วนของขั้นตอนการทำหมัน หมอเขาจะเอาปัตตาเลี่ยนไถขนแถว ๆ ช่วงเอวมันก่อน ก็คือเป็นบริเวณตำแหน่งของมดลูกแมวนะครับ แล้วก็จัดการผ่าเลย ก่อนที่เขาจะผ่า เขาจะวางยาสลบก่อนนะครับ เพื่อไม่ให้มันเจ็บ มันสลบไปเหมือนกับมันตายเลยนะครับ พอหมอทำเสร็จปุ๊บ ก็ปล่อยไว้ประมาณหนึ่งชั่วโมง มันก็ค่อย ๆ ฟื้น ช่วงนี้มันเจ็บแผลมากนะครับ มันจะกินอะไรไม่ค่อยได้ น่าสงสารมากเลย เราจะต้องแยกแม่แมวกับลูกแมวก่อน เพราะว่ากลัวลูกมันจะไปกวนแม่มัน เราใช้เวลาประมาณสองอาทิตย์นะครับ แผลจึงค่อย ๆ ดีขึ้น แม่แมวก็เริ่มกินข้าวได้ เริ่มเล่นกับลูก ๆ ของมันได้ แต่รู้สึกว่ามันไม่เหมือนเดิมแล้วนะครับ คือมันไม่ร่าเริง ไม่สดใส มันเหงา ๆ หงอย ๆ เศร้า ๆ ไงไม่รู้ มันคงจะเกิดอาการกลัว เพราะว่ามันได้อยู่ เอ่อ..ตัวคนเดียวตลอดนะครับในช่วงนั้น มันก็เลยระแวงต่าง ๆ นา ๆ กลัวเสียงดัง กลัวนู้นกลัวนี่ ผมก็เลยสงสัยว่า การทำหมันเนี่ย ตกลงมันดีหรือว่ามันแย่กันแน่เนี่ย? คือมันทำให้แมวเรา เศร้า หงอย เหงา ไปเลย.